pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ทส.จัดการประชุมระดับประเทศ "(ร่าง) แผนที่นำทางการลดก๊าซเรือนกระจกของประเทศภายหลังปี พ.ศ. 2563"
วันศุกร์ที่ 27 มกราคม 2560
ทส.จัดการประชุมระดับประเทศ "(ร่าง) แผนที่นําทางการลดก๊าซเรือนกระจกของประเทศภายหลังปี พ.ศ. 2563"
กระทรวงทรัพยากรธรรมชาติและสิ่งแวดล้อม เปิดการประชุมระดับประเทศ "(ร่าง) แผนที่นําทางการลดก๊าซเรือนกระจกของประเทศภายหลังปี พ.ศ. 2563 (Thailand’s Nationally Determined Contribution Roadmap)”
พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานเปิดการประชุมระดับประเทศ "(ร่าง) แผนที่นําทางการลดก๊าซเรือนกระจกของประเทศภายหลังปี พ.ศ. 2563 (Thailand’s Nationally Determined Contribution Roadmap)” โดยมีนายวิจารย์ สิมาฉายา ปลัดกระทรวงทรัพยากรธรรมชาติและสิ่งแวดล้อม กล่าวรายงาน การประชุม และผู้บริหารระดับสูงร่วมงาน ณ ห้องเวิลด์ บอลรูม ชั้น ๒๓ โรงแรมเซ็นทารา แกรนด์ แอท เซ็นทรัลเวิลด์ กรุงเทพมหานคร กระทรวงทรัพยากรธรรมชาติและสิ่งแวดล้อม
โดยสํานักงานนโยบายและแผนทรัพยากรธรรมชาติและสิ่งแวดล้อม ร่วมกับองค์การบริหารจัดการก๊าซเรือนกระจก (องค์การมหาชน) โครงการพัฒนาแห่งสหประชาชาติ (United Nations Development Programme: UNDP) และสถาบันเพื่อการพัฒนาที่เป็นมิตรกับสิ่งแวดล้อม (Global Green Growth Institute: GGGI) จัดการประชุมฯ โดยวัตถุประสงค์มีดังนี้
1) เพื่อเผยแพร่และรับฟังความคิดเห็นต่อ (ร่าง) แผนที่นําทางการลดก๊าซเรือนกระจกของประเทศภายหลังปี พ.ศ. 2563 สาขาพลังงานและขนส่ง สาขาการจัดการของเสีย และสาขากระบวนการทางอุตสาหกรรมและการใช้ผลิตภัณฑ์
2) เพื่อสร้างความเข้าใจแก่ทุกภาคส่วนในการมีส่วนร่วมลดก๊าซเรือนกระจก
ทั้งนี้มีผู้บริหารระดับสูงจากกระทรวงต่างๆ เข้าร่วมประชุมฯซึ่งเป็นความร่วมมือร่วมใจ ระหว่างภาคส่วนที่เกี่ยวข้องเชิงสัญลักษณ์ เป็นการแสดงถึงจุดเริ่มต้นที่ดีในการประสานความร่วมมือระหว่างหน่วยงาน ในการดําเนินงานด้านการเปลี่ยนแปลงสภาพภูมิอากาศของประเทศ ผู้เข้าร่วมประชุม ประกอบด้วย ผู้ทรงคุณวุฒิ ผู้บริหาร ผู้แทนหน่วยงานภาครัฐ ภาคเอกชน องค์กรพัฒนาเอกชน สถาบันการศึกษา ภาคประชาสังคม สื่อมวลชน และผู้สนใจทั่วไป รวมทั้งสิ้น 300 คน นอกจากนี้ ภายในงานได้มีการจัดแสดงนิทรรศการโดยได้รับความร่วมมือจากหลายภาคส่วน เพื่อเป็นการเสริมสร้างความรู้ความเข้าใจเกี่ยวกับการดําเนินงานด้านการเปลี่ยนแปลงสภาพภูมิอากาศและการลดก๊าซเรือนกระจกของแต่ละองค์กร ให้แก่ผู้เข้าร่วมประชุมและผู้สนใจทั่วไป
รัฐบาลไทย-ข่าวทำเนียบรัฐบาล-วันคล้ายวันสถาปนากรมอุทยานแห่งชาติ สัตว์ป่า และพันธุ์พืช ครบรอบ 17 ปี "ก้าวย่างสำคัญ ก้าวทันยุคดิจิตอล"
วันพุธที่ 2 ตุลาคม 2562
วันคล้ายวันสถาปนากรมอุทยานแห่งชาติ สัตว์ป่า และพันธุ์พืช ครบรอบ 17 ปี "ก้าวย่างสําคัญ ก้าวทันยุคดิจิตอล"
วันคล้ายวันสถาปนากรมอุทยานแห่งชาติ สัตว์ป่า และพันธุ์พืช ครบรอบ 17 ปี "ก้าวย่างสําคัญ ก้าวทันยุคดิจิตอล"
วันคล้ายวันสถาปนากรมอุทยานแห่งชาติ สัตว์ป่า และพันธุ์พืช ครบรอบ 17 ปี "ก้าวย่างสําคัญ ก้าวทันยุคดิจิตอล"
กระทรวงทรัพยากรธรรมชาติและสิ่งแวดล้อม โดยกรมอุทยานแห่งชาติ สัตว์ป่า และพันธุ์พืช จัดงานวันคล้ายวันสถาปนากรมอุทยานแห่งชาติ สัตว์ป่า และพันธุ์พืช ครบรอบ 17 ปี ภายใต้ชื่องาน "ก้าวย่างสําคัญ ก้าวทันยุคดิจิทัล" พร้อมมอบโล่และเครื่องหมายเชิดชูเกียรติ "พิทักษ์ทรัพยากรป่าไม้” แด่ผู้ช่วยเหลือราชการกรมอุทยานแห่งชาติ สัตว์ป่า และพันธุ์พืช ผู้เกษียณอายุราชการ ข้าราชการและลูกจ้างประจํา ดีเด่น ประจําปี 2562
วันนี้ (2 ตุลาคม 2562) เวลา 13.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานในพิธีมอบโล่และเครื่องหมายเชิดชูเกียรติ "พิทักษ์ทรัพยากรป่าไม้” ผู้ช่วยเหลือราชการกรมอุทยานแห่งชาติ สัตว์ป่า และพันธุ์พืช แด่ผู้เกษียณอายุราชการ ข้าราชการและลูกจ้างประจํา ดีเด่น ประจําปี 2562 ในงานวันคล้ายวันสถาปนากรมอุทยานแห่งชาติ สัตว์ป่า และพันธุ์พืช ครบรอบ 17 ปี โดยมีนายนพดล พลเสน ผู้ช่วยรัฐมนตรีว่าการกระทรวงทรัพยากรธรรมชาติและสิ่งแวดล้อม นายยุทธพล อังกินันทน์
ที่ปรึกษารัฐมนตรีว่าการกระทรวงทรัพยากรธรรมชาติและสิ่งแวดล้อม นายธเนศพล ธนบุณยวัฒน์ เลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม และนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ร่วมเป็นเกียรติในงาน ณ ห้องประชุม กริต สามะพุทธิ กรมอุทยานแห่งชาติ สัตว์ป่า และพันธุ์พืช
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ได้กล่าวว่า การที่พวกเราได้มีโอกาสทําหน้าที่ปกป้องผืนป่าด้วยใจรัก ด้วยความยากลําบากและเสียสละ ผมขอเป็นกําลังใจให้กับเจ้าหน้าที่ทุก ๆ ท่าน และผมจะดูแลสวัสดิการของข้าราชการ เจ้าหน้าที่ และพนักงานของกรมอุทยานแห่งชาติ สัตว์ป่า และพันธุ์พืช ให้ดีที่สุด
ทั้งนี้ นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ได้มอบหลักการในการปฏิบัติหน้าที่ให้กับข้าราชการและเจ้าหน้าที่ของกรมอุทยานแห่งชาติ สัตว์ป่า และพันธุ์ ดังนี้
1. น้อมนําหลักการทรงงาน พระราชดําริของพระบาทสมเด็จพระบรมชนกาธิเบศร มหาภูมิพล อดุลยเดชมหาราช บรมนาถบพิตร ในหลวงรัชกาลที่ 9 และพระราชดําริของพระบาทสมเด็จพระวชิรเกล้าเจ้าอยู่หัว ในการที่จะสืบสาน รักษา และต่อยอด มาเป็นแนวทางในการปฏิบัติงาน
2. ปรับทัศนคติเพื่อให้เข้าใจในมุมมองของพี่น้องประชาชน ศึกษาข้อกฎหมายให้เข้าใจและไม่นํามาใช้ในทางที่ผิดกับประชาชน
​          3. นําเทคโนโลยีที่ทันสมัยมาใช้ในการปฏิบัติงาน เพื่อบริหารจัดการอุทยานแห่งชาติให้สู่มาตรฐานสากล สามารถรองรับนักท่องเที่ยวจากทั่วโลกได้ เพราะเปรียบเสมือนประตูสู่โลกภายนอกทําให้ประเทศไทยเป็นที่รู้จักของนานาอารยประเทศ
รัฐบาลไทย-ข่าวทำเนียบรัฐบาล-รมว.ทส. ให้สัมภาษณ์สำนักข่าวเคียวโด (KYODO) แห่งประเทศญี่ปุ่น
วันจันทร์ที่ 8 มิถุนายน 2563
รมว.ทส. ให้สัมภาษณ์สํานักข่าวเคียวโด (KYODO) แห่งประเทศญี่ปุ่น
วันนี้ (8 มิถุนายน 2563) เวลา 14.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ให้สัมภาษณ์สํานักข่าวเคียวโด (KYODO) แห่งประเทศญี่ปุ่น เกี่ยวกับแผนการจัดระเบียบการท่องเที่ยวทางทะเลหลังจากการแพร่ระบาดของไวรัสโคโรนา 2019
รมว.ทส. ให้สัมภาษณ์สํานักข่าวเคียวโด (KYODO) แห่งประเทศญี่ปุ่น
วันนี้ (8 มิถุนายน 2563) เวลา 14.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ให้สัมภาษณ์สํานักข่าวเคียวโด (KYODO) แห่งประเทศญี่ปุ่น เกี่ยวกับแผนการจัดระเบียบการท่องเที่ยวทางทะเลหลังจากการแพร่ระบาดของไวรัสโคโรนา 2019 (โควิด-19) และการสร้างสมดุลในการฟื้นฟูธรรมชาติ ควบคู่กับแผนการกระตุ้นเศรษฐกิจของประเทศ ณ ห้องทํางานรัฐมนตรีว่าการกระทรวงทรัพยากรธรรมชาติและสิ่งแวดล้อม ชั้น 20
รัฐบาลไทย-ข่าวทำเนียบรัฐบาล-​สธ. เตือน 6 กลุ่มเสี่ยงโรคลมแดด ช่วงหน้าร้อน
วันจันทร์ที่ 26 มีนาคม 2561
​สธ. เตือน 6 กลุ่มเสี่ยงโรคลมแดด ช่วงหน้าร้อน
กระทรวงสาธารณสุข เตือนผู้ทํางานกลางแดด ข่วงหน้าร้อนแดดแรง ระวังโรคลมแดด  6 กลุ่มเสี่ยงต้องระวัง หากตัวร้อนจัดแต่เหงื่อไม่ออก  หัวใจเต้นเร็ว อ่อนเพลีย รีบดื่มน้ําเช็ดตัว อาจหมดสติและเสียชีวิตได้
กระทรวงสาธารณสุข เตือนผู้ทํางานกลางแดด ข่วงหน้าร้อนแดดแรง ระวังโรคลมแดด 6 กลุ่มเสี่ยงต้องระวัง หากตัวร้อนจัดแต่เหงื่อไม่ออก หัวใจเต้นเร็ว อ่อนเพลีย รีบดื่มน้ําเช็ดตัว อาจหมดสติและเสียชีวิตได้
นายแพทย์โอภาส การ์ยกวินพงศ์ รองปลัดกระทรวงสาธารณสุขและโฆษกกระทรวงสาธารณสุข ให้สัมภาษณ์ว่า ช่วงหน้าร้อนปีนี้ ประเทศไทยมีอากาศร้อนจัด อาจทําให้เกิดโรคลมแดด หรือฮีทสโตรก (Heat Stroke) ซึ่งเป็นอาการที่เกิดจากการออกกําลังกาย หรือทํางานในที่อากาศร้อนจัดเป็นเวลานานจนร่างกายไม่สามารถปรับตัวและควบคุมความร้อนในร่างกาย มีผลกับการทํางานของระบบหัวใจและหลอดเลือด รวมทั้งระบบประสาท ส่งผลให้เสียชีวิตจากอวัยวะต่างๆทํางานล้มเหลวได้ โดยเฉพาะ6กลุ่มเสี่ยงเกิดโรคนี้ได้ง่าย ได้แก่1.ผู้ที่ทํางานหรือทํากิจกรรมกลางแดด เช่น ออกกําลังกาย กรรมกร ก่อสร้าง เกษตรกร2.เด็กอายุต่ํากว่า5ปีและผู้สูงอายุ3.ผู้ที่มีโรคประจําตัว เช่น โรคหัวใจ โรคหลอดเลือดสมอง โรคความดันโลหิตสูง4.คนอ้วน5.ผู้ที่พักผ่อนไม่เพียงพอ และ6.ผู้ที่ดื่มเครื่องดื่มแอลกอฮอล์
สถานการณ์ของโรคลมแดด ลมร้อน หรือฮีทสโตรก พบว่า ตั้งแต่ปี 2557–2559 มีรายงานผู้ป่วยประมาณ 2,500 – 3,000 รายต่อปี แนวโน้มเพิ่มขึ้น และมีผู้ป่วยสูงสุดในช่วงเดือนเมษายน–พฤษภาคมของทุกปี ส่วนใหญ่เป็นกลุ่มวัยทํางานที่มีกิจกรรมกลางแจ้ง อาชีพที่พบผู้ป่วยมากสุดคือ เกษตรกรรม รับจ้าง ทหาร เป็นต้น ซึ่งในปี 2559 ที่ผ่านมา ผู้ป่วยมีอายุเฉลี่ยประมาณ 41 ปี ซึ่งเป็นวัยกลางคนและเป็นวัยทํางาน
อาการของผู้ที่เป็นลมแดด ได้แก่ อ่อนเพลีย คลื่นไส้อาเจียน ไม่มีเหงื่อออก รู้สึกกระหายน้ํามาก ตัวร้อนขึ้นเรื่อยๆ จนทําให้ความร้อนในร่างกายสูงกว่า40องศาเซลเซียล ปวดศีรษะ ความดันโลหิตต่ํา หัวใจเต้นเร็ว หายใจเร็ว เพ้อ ชัก มึนงง หน้ามืด หากไม่ได้รับการดูแลอย่างทันท่วงทีอาจหมดสติและเสียชีวิตได้ กรณีพบผู้มีอาการโรคลมแดด ขอให้รีบนําเข้าที่ร่ม อากาศถ่ายเทสะดวก ให้นอนราบยกเท้าทั้งสองข้างขึ้นสูงเพื่อเพิ่มการไหลเวียน ถอดเสื้อผ้าให้เหลือน้อยชิ้น คลายชุดชั้นใน ใช้ผ้าชุบน้ําเย็น น้ําแข็งประคบตามซอกคอ หน้าผาก รักแร้ ขาหนีบร่วมกับใช้พัดลมเป่า เพื่อระบายความร้อนและลดอุณหภูมิร่างกายให้ต่ําลงอย่างรวดเร็วที่สุด หากไม่หมดสติให้ดื่มน้ําเปล่ามากๆ
สําหรับวิธีป้องกันโรคลมแดด ขอให้พยายามหลีกเลี่ยงการอยู่กลางแดดจัด ควรอยู่ในที่ที่มีอากาศถ่ายเทได้สะดวก ไม่ออกกําลังกายเป็นเวลานาน หากหลีกเลี่ยงไม่ได้ควรดื่มน้ําชั่วโมงละ1ลิตร แม้จะไม่รู้สึกกระหายน้ํา สวมเสื้อผ้าที่โปร่งสบาย สีอ่อน ระบายอากาศได้ดี ไม่รัดรูป สวมแว่นกันแดด กางร่ม ทาโลชั่น ควรดื่มน้ําให้เพียงพอ อย่าปล่อยให้ร่างกายขาดน้ําจนรู้สึกกระหายหรือริมฝีปากแห้ง ควรดื่มน้ํา1-2แก้วก่อนออกบ้านในวันที่อากาศร้อน เลือกออกกําลังกายการช่วงเช้าหรือเย็น หรือช่วงที่ไม่มีแสงแดดจัด หลีกเลี่ยงการดื่มเครื่องดื่มที่มีแอลกอฮอล์ ดูแลไม่ให้เด็ก ผู้สูงอายุ อยู่กลางแดด ผู้มีโรคเรื้อรังให้รับประทานยาตามแพทย์สั่ง
************************************* 26มีนาคม 2561
รัฐบาลไทย-ข่าวทำเนียบรัฐบาล-รัฐบาลวอนผู้ประกอบการท่องเที่ยวฝั่งอันดามันเปิดใจกว้าง หลังชุมนุมขอปรับลดราคาเข้าชมหาดนพรัตน์-เกาะพีพีชาวต่างชาติ ชี้เตรียมประชุมหาทางออก 27 ก.พ.นี้ แจงนักท่องเที่ยวไม่วิตกกังวลกับ
วันศุกร์ที่ 24 กุมภาพันธ์ 2560
รัฐบาลวอนผู้ประกอบการท่องเที่ยวฝั่งอันดามันเปิดใจกว้าง หลังชุมนุมขอปรับลดราคาเข้าชมหาดนพรัตน์-เกาะพีพีชาวต่างชาติ ชี้เตรียมประชุมหาทางออก 27 ก.พ.นี้ แจงนักท่องเที่ยวไม่วิตกกังวลกับ
โฆษกประจําสํานักนายกรัฐมนตรีเผยรัฐบาลวอนผู้ประกอบการท่องเที่ยวฝั่งอันดามันเปิดใจกว้าง หลังชุมนุมขอปรับลดราคาเข้าชมหาดนพรัตน์-เกาะพีพีชาวต่างชาติ ชี้เตรียมประชุมหาทางออก 27 ก.พ.นี้ แจงนักท่องเที่ยวไม่วิตกกังวลกับค่าธรรมเนียม
วันนี้ (24 ก.พ.60) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยถึงกรณีที่ผู้ประกอบการท่องเที่ยวและเรือโดยสาร จ.กระบี่ พังงา ภูเก็ต ชุมนุมเรียกร้องให้รัฐลดค่าเข้าอุทยานแห่งชาติหาดนพรัตน์ธารา-หมู่เกาะพีพี ของนักท่องเที่ยวต่างชาติจาก 400 บาท เป็น 200 บาทต่อราย โดยอ้างว่าได้รับผลกระทบจากจํานวนนักท่องเที่ยวที่ลดน้อยลง ว่า
“ในวันจันทร์ที่ 27 ก.พ.นี้ คณะกรรมการที่ปรึกษาอุทยานแห่งชาติ (PAC) จะประชุมเพื่อพิจารณาข้อเรียกร้องดังกล่าว และจะเสนอข้อสรุปให้กรมอุทยานแห่งชาติ สัตว์ป่า และพันธุ์พืช พิจารณาให้แล้วเสร็จภายใน 20 วัน โดยเบื้องต้นเจ้าหน้าที่มีความเข้าใจความต้องการของผู้ประกอบการ แต่ขอให้ผู้ประกอบการเปิดใจกว้างรับฟังและพิจารณาถึงเหตุผลที่ต้องกําหนดราคานี้ด้วย โดยค่าธรรมเนียมในปัจจุบันใช้ติดต่อกันมาถึง 10 ปีแล้ว ไม่ใช่เพิ่งมาปรับขึ้นในช่วงนี้”
พลโท สรรเสริญ กล่าวต่อว่า สาเหตุที่จํานวนนักท่องเที่ยวลดลงอาจต้องดูจากหลายสาเหตุ เช่น จํานวนเรือของผู้ประกอบการที่จดทะเบียนมีมากขึ้น ทําให้ตัดลูกค้ากันเอง โดยสถิติเมื่อปี 2558 มีจํานวนเรือทั้งสิ้น 92 ลํา แต่ในปีนี้มีเรือถึง 1,871 ลํา และเมื่อเปรียบเทียบกับค่าธรรมเนียมในต่างประเทศก็พบว่าสูงกว่าประเทศไทยหลายเท่าตัว โดยเฉพาะค่าดําน้ํา
อย่างไรก็ตาม จากสถิตินักท่องเที่ยวที่กรมอุทยานฯ ได้รวบรวมไว้นั้นมีจํานวนเพิ่มขึ้น ซึ่งสวนทางกับข้อมูลของผู้ประกอบการ โดยในช่วงเดือน ต.ค.58 – ม.ค.59 มีนักท่องเที่ยวเข้าชมอุทยานแห่งชาติหาดนพรัตน์ธารา-หมู่เกาะพีพี 374,000 คน ขณะที่เดือน ต.ค.59 – ม.ค.60 มีนักท่องเที่ยวเพิ่มขึ้นเป็น 464,667 คน หรือคิดเป็นร้อยละ 24 และการจัดเก็บรายได้ก็เพิ่มขึ้นอย่างต่อเนื่องตั้งแต่ปี 2557 – 2559 จาก 24 ล้านบาท เป็น 84.9 ล้านบาท และ 561.1 ล้านบาท ตามลําดับ อันเป็นผลมาจากนโยบายกําจัดเงินรั่วไหลในการหารายได้เข้าชมอุทยานแห่งชาติของรัฐบาล
“รัฐบาลไม่ได้นิ่งนอนใจต่อปัญหา โดยได้มอบหมาย สนง.การท่องเที่ยวและกีฬา จ.กระบี่ รับเป็นเจ้าภาพจัดประชุมแก้ไขปัญหาและอุปสรรคด้านการท่องเที่ยวของ จ.กระบี่ในภาพรวม ควบคู่ไปกับการควบคุมไม่ให้มีปริมาณนักท่องเที่ยวมากเกินไป เพื่อดูแลรักษาทรัพยากรธรรมชาติไม่ให้เสื่อมโทรมลง นอกจากนี้ กรมอุทยานฯ ยืนยันว่า นักท่องเที่ยวชาวต่างชาติไม่ได้รู้สึกวิตกกังวลหรือเดือดร้อนจากการจัดเก็บค่าธรรมเนียมในอัตราดังกล่าวแต่อย่างใด”
------------------------
สํานักโฆษก
รัฐบาลไทย-ข่าวทำเนียบรัฐบาล-กรุงไทยจัดแคมเปญ #ร้านข้างทางต้องอยู่ข้างกัน ช่วยร้านอาหารฝ่าวิกฤติโควิด-19 [กระทรวงการคลัง]
วันพฤหัสบดีที่ 30 เมษายน 2563
กรุงไทยจัดแคมเปญ #ร้านข้างทางต้องอยู่ข้างกัน ช่วยร้านอาหารฝ่าวิกฤติโควิด-19 [กระทรวงการคลัง]
ธ.กรุงไทยจึงได้จัดแคมเปญ #ร้านข้างทางต้องอยู่ข้างกัน โดยเป็นการรวมของอร่อยที่มาจากการรีวิวร้านอาหารข้างทาง ที่ผู้บริโภคประทับใจและอยากจะช่วยบอกต่อทางสื่อโซเชียลมีเดีย ผ่าน #ร้านข้างทางต้องอยู่ข้างกัน
นายกฤษณ์ ฉมาภิสิษฐ ผู้ช่วยกรรมการผู้จัดการใหญ่ สายงานสื่อสารและภาพลักษณ์องค์กร ธนาคารกรุงไทย เปิดเผยว่า จากที่ได้เกิดการแพร่ระบาดของไวรัสโควิด-19 ไปทั่วโลก สร้างผลกระทบอย่างรุนแรงต่อระบบเศรษฐกิจและชีวิตความเป็นอยู่ของประชาชน ซึ่งที่ผ่านมา ธนาคารกรุงไทยได้ออกมาตรการช่วยเหลือลูกค้าทุกกลุ่มทุกขนาดที่ได้รับผลกระทบทั้งทางตรงและทางอ้อมอย่างต่อเนื่อง และล่าสุด ธนาคารยังได้เพิ่มมาตรการช่วยเหลือลูกค้าของธนาคารที่มีสถานะชําระปกติทั้งรายย่อยและลูกค้าธุรกิจ เพื่อให้สามารถเดินหน้าดําเนินธุรกิจต่อไปได้ โดยขณะนี้มีมาตรการช่วยเหลือทั้งสิ้น 5 มาตรการ เป็นยอดวงเงินช่วยเหลือรวมกว่า 1.12 ล้านล้านบาท
นอกจากนี้ ในภาวะวิกฤติโควิด-19 ในครั้งนี้ ร้านอาหารขนาดเล็กที่อยู่ละแวกใกล้เคียงบ้านเรา เป็นอีกหนึ่งธุรกิจที่ได้รับผลกระทบอย่างหนัก ดังนั้นเพื่อให้ร้านอาหารเหล่านี้ สามารถอยู่รอดได้ ธนาคารจึงได้จัดแคมเปญ #ร้านข้างทางต้องอยู่ข้างกัน โดยเป็นการรวมของอร่อยที่มาจากการรีวิวร้านอาหารข้างทาง ที่ผู้บริโภคประทับใจและอยากจะช่วยบอกต่อทางสื่อโซเชียลมีเดีย ผ่าน #ร้านข้างทางต้องอยู่ข้างกัน ทั้งนี้เพื่อช่วยให้ร้านอาหารข้างทางที่เรารักยังคงมีรายได้ต่อไปเหมือนเดิม นอกจากนี้ยังเป็นการเพิ่มตัวเลือกร้านอาหารใหม่ ๆ ให้กับผู้บริโภคอีกด้วย ซึ่งมีการรีวิวร้านอาหารข้างทางไปแล้วจํานวนหลายพันร้านค้า และเป็น Hashtag ที่ถูกพูดถึงอย่างมากในโลกออนไลน์ทาง Facebook Instagram รวมทั้งยังติด Trend Twitter อันดับ 1 อย่างรวดเร็ว โดยมีผู้ร่วม Retweet กว่า 68,000 ครั้ง และมีผู้เข้ามา Engagement กว่า 350,000 ครั้ง
ธนาคารจึงขอเชิญชวนประชาชนร่วมเป็นส่วนหนึ่งในแคมเปญนี้ เพียงร่วมโพสแนะนําร้านอาหารข้างทางที่ประทับใจลงในโซเชียลมีเดีย บอกที่ตั้งของร้าน รีวิวเมนูเด็ดสั้นๆ และใส่เบอร์โทรศัพท์ที่เป็นช่องทางในการสั่งอาหาร พร้อมติด Hashtag #ร้านข้างทางต้องอยู่ข้างกัน เพื่อเป็นอีกหนึ่งแรงผลักดันในการกระจายข่าวให้บรรดาร้านอาหารเล็ก ๆ เหล่านี้ สามารถอยู่รอดและผ่านพ้นวิกฤติโควิด-19 ไปด้วยกัน
รัฐบาลไทย-ข่าวทำเนียบรัฐบาล-สธ. แนะประชาชนสังเกตสภาพฝุ่นละออง PM2.5 ปฏิบัติตามคำแนะนำ
วันอังคารที่ 1 ตุลาคม 2562
สธ. แนะประชาชนสังเกตสภาพฝุ่นละออง PM2.5 ปฏิบัติตามคําแนะนํา
กระทรวงสาธารณสุข แนะประชาชนสังเกตสภาพอากาศฝุ่นละอองขนาดเล็ก PM2.5 เน้นสํารวจ และป้องกันตนเอง ปฏิบัติตามคําแนะนํา หลีกเลี่ยงกิจกรรมกลางแจ้ง หากจําเป็นต้องออกจากบ้านให้สวม หน้ากากอนามัย พบความผิดปกติให้รีบพบแพทย์
กระทรวงสาธารณสุข แนะประชาชนสังเกตสภาพอากาศฝุ่นละอองขนาดเล็ก PM2.5 เน้นสํารวจ และป้องกันตนเอง ปฏิบัติตามคําแนะนํา หลีกเลี่ยงกิจกรรมกลางแจ้ง หากจําเป็นต้องออกจากบ้านให้สวม หน้ากากอนามัย พบความผิดปกติให้รีบพบแพทย์
วันนี้ (1 ตุลาคม 2562) นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่าช่วงนี้ประเทศไทยในหลายพื้นที่ โดยเฉพาะกรุงเทพมหานครและปริมณฑล พบค่าฝุ่นละอองขนาดเล็ก PM2.5 เกินค่ามาตรฐาน โดยสภาพอากาศในช่วงนี้ เรียกว่า “หนาวเทียม” อากาศมีความเย็นลง ทําให้ฝุ่นละอองไม่สามารถลอยขึ้นไปได้ หากพบการแจ้งเตือนค่าฝุ่นละออง PM2.5 อยู่ในระดับ “สีเหลือง” ให้เลี่ยงทํากิจกรรมกลางแจ้ง “สีส้ม” ต้องระมัดระวัง และ “สีแดง” ควรหยุดกิจกรรม กลางแจ้ง เช่น ออกกําลังกายหรือทํางาน
นายแพทย์สุขุม กล่าวต่อว่า หากประชาชนติดตามสภาพอากาศจะพบว่า สามารถดูได้สองลักษณะคือ 1) ค่าสภาพอากาศแบบรวม หรือ Air Quality Index (AQI) ต้องมีค่าน้อยกว่า 100 หากค่าเกิน 100 เป็นภาวะเสี่ยง ค่าเกิน 200 เป็นอันตรายต่อสุขภาพ และ 2) ค่าฝุ่นละอองขนาดเล็กหรือ PM2.5 ควรมีค่ามาตรฐาน ซึ่งปลอดภัยคือ 50 หากเกิน 50 ต้องระมัดระวัง เกิน 90 ถือว่ามีภาวะเสี่ยง
“ขอให้ประชาชนสํารวจร่างกายตนเอง หากมีโรคประจําตัวต้องระมัดระวังเป็นพิเศษ พร้อมทั้งพักผ่อนให้เพียงพอ ทานอาหารที่มีประโยชน์ ดื่มน้ําสะอาดบ่อยๆ หลีกเลี่ยงการทํากิจกรรมกลางแจ้งไม่ควรอยู่นอกบ้านเป็นเวลานาน หากจําเป็นต้องอยู่กลางแจ้งให้สวมหน้ากากอนามัย สําหรับกลุ่มเสี่ยง เด็ก ผู้สูงอายุ หญิงตั้งครรภ์ ผู้มีโรคประจําตัวหากไม่จําเป็นไม่ควรไปในพื้นที่ที่มีฝุ่นละอองเยอะ หากพบอาการผิดปกติ เช่น ไอ จาม หรือเหนื่อยผิดปกติ ให้รีบไปพบแพทย์ ทั้งนี้ สามารถติดตามสถานการณ์ค่าปริมาณฝุ่นละออง PM2.5 ได้ที่แอพพลิเคชัน Air4Thai (แอร์ฟอร์ ไทย) หรือ เพจ “คนรักอนามัยใส่ใจอากาศ PM2.5” นายแพทย์สุขุม กล่าว
******************************** 1 ตุลาคม 2562
รัฐบาลไทย-ข่าวทำเนียบรัฐบาล-สธ.ร่วมพัฒนาศักยภาพ “สุขศาลาพระราชทาน”ดูแลประชาชนในพื้นที่ทุรกันดารชายแดน
วันอาทิตย์ที่ 4 มีนาคม 2561
สธ.ร่วมพัฒนาศักยภาพ “สุขศาลาพระราชทาน”ดูแลประชาชนในพื้นที่ทุรกันดารชายแดน
กระทรวงสาธารณสุข ร่วมพัฒนาศักยภาพ “สุขศาลาพระราชทาน” 22 แห่ง ให้บริการแบบผสมผสาน เป็นที่พึ่งของประชาชนในพื้นที่ทุรกันดารชายแดน และพื้นที่พิเศษ โดยมีโรงพยาบาลชุมชนในพื้นที่เป็นแม่ข่ายและโรงพยาบาลส่งเสริมสุขภาพตําบลพี่เลี้ยงช่วยดูแล
กระทรวงสาธารณสุข ร่วมพัฒนาศักยภาพ “สุขศาลาพระราชทาน” 22 แห่ง ให้บริการแบบผสมผสาน เป็นที่พึ่งของประชาชนในพื้นที่ทุรกันดารชายแดน และพื้นที่พิเศษ โดยมีโรงพยาบาลชุมชนในพื้นที่เป็นแม่ข่ายและโรงพยาบาลส่งเสริมสุขภาพตําบลพี่เลี้ยงช่วยดูแล
ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข ให้สัมภาษณ์ว่า ตามที่สมเด็จพระเทพรัตนราชสุดาฯ สยามบรมราชกุมารี ทรงมีพระราชดําริให้พัฒนาห้องพยาบาลในโรงเรียนตํารวจตระเวนชายแดนในพื้นที่ห่างไกล ให้เป็น“สุขศาลาพระราชทาน” เป็นที่พึ่งด้านสุขภาพให้นักเรียนและประชาชนในพื้นที่ทุรกันดารชายแดน และพื้นที่พิเศษ ในภูมิภาคต่างๆ รวมทั้งระบบส่งต่อ โดยมีโรงพยาบาลชุมชนในพื้นที่เป็นแม่ข่ายให้คําปรึกษาผ่านระบบวิดีโอ สนับสนุนยาและเวชภัณฑ์ เครื่องมือที่จําเป็น พัฒนาศักยภาพบุคลากร รวมทั้งมีโรงพยาบาลส่งเสริมสุขภาพตําบลเป็นพี่เลี้ยงแก่บุคลากรสุขศาลาพระราชทานนั้น
การจัดตั้ง “สุขศาลาพระราชทาน” เพื่อให้เป็นสถานบริการสาธารณสุข ให้บริการขั้นพื้นฐานแบบผสมผสาน มีทั้ง งานรักษาพยาบาล ปฐมพยาบาลเบื้องต้น ทําคลอดฉุกเฉิน การส่งต่อผู้ป่วย งานส่งเสริมสุขภาพ การเฝ้าระวังป้องกันโรค เป็นศูนย์การเรียนรู้และสื่อสารสุขภาพ ให้นักเรียนและประชาชน ได้รับข้อมูลข่าวสาร ความรู้ด้านสุขภาพที่ถูกต้องเหมาะสม และทันเหตุการณ์ สามารถจัดการสุขภาพตนเอง ครอบครัว ชุมชนได้อย่างเหมาะสม และยั่งยืน นอกจากนี้ ยังเป็นศูนย์ประสานความร่วมมือเพื่อพัฒนาสุขภาพนักเรียนและชุมชน โดยการนําภูมิปัญญาการแพทย์พื้นบ้านและสมุนไพรมาใช้ดูแลสุขภาพเบื้องต้น
การดําเนินงานของสุขศาลาพระราชทาน มีหน่วยงานต่างๆ ได้ร่วมสนองงานตามพระราชดําริ ประกอบด้วย สํานักงานโครงการส่วนพระองค์สมเด็จพระเทพรัตนราชสุดาฯสยามบรมราชกุมารี กองบัญชาการตํารวจตระเวนชายแดน กรมพลังงานทดแทนและอนุรักษ์พลังงาน บริษัท ทีโอที(มหาชน) การไฟฟ้าส่วนภูมิภาค คณะนักศึกษาวิทยาลัยป้องกันอาณาจักรไทย รุ่นที่ 46 องค์กรปกครองส่วนท้องถิ่น และหน่วยงานในสังกัดกระทรวงสาธารณสุขทั้งส่วนกลางและภูมิภาค จัดระบบบริการด้านสุขภาพในสุขศาลาพระราชทานเริ่มดําเนินการตั้งแต่ ปี 2549 ปัจจุบันมี 20 แห่ง ใน 10 จังหวัด 16 อําเภอ 53 หมู่บ้าน 4,073 ครัวเรือน มากกว่า 17,810 คน และอีก 2 แห่งอยู่ระหว่างดําเนินการ คือ ที่ศูนย์การเรียนรู้ตํารวจตระเวนชายแดนบ้านโกแประ อ.แม่สะเรียง จ.แม่ฮ่องสอน และศูนย์การเรียนรู้ตํารวจตระเวนชายแดนท่านผู้หญิงมณีรัตน์ บุญนาค อ.สังขละบุรี จ.กาญจนบุรี
รัฐบาลไทย-ข่าวทำเนียบรัฐบาล-ข่าวสารนิเทศ (16 มี.ค.2560) : โฆษกสธ.กำชับโรงพยาบาลทุกแห่ง จัดการบริหารความเสี่ยง ป้องกันปัญหาจัดซื้อจัดจ้างล่าช้า
วันพฤหัสบดีที่ 16 มีนาคม 2560
ข่าวสารนิเทศ (16 มี.ค.2560) : โฆษกสธ.กําชับโรงพยาบาลทุกแห่ง จัดการบริหารความเสี่ยง ป้องกันปัญหาจัดซื้อจัดจ้างล่าช้า
โฆษกกระทรวงสาธารณสุข  กําชับให้ทุกโรงพยาบาล มีการจัดการบริหารความเสี่ยงระบบการจัดซื้อจัดจ้าง  ให้เกิดความรวดเร็วและโปร่งใส เจ้าหน้าที่ปฏิบัติงานอย่างคล่องตัว เกิดประโยชน์สูงสุดต่อประชาชน
นายแพทย์เกียรติภูมิ วงศ์รจิต รองปลัดกระทรวงสาธารณสุขและโฆษกกระทรวงสาธารณสุข ให้สัมภาษณ์กรณีที่มีการแชร์รูปภาพไฟห้องผ่าตัดของโรงพยาบาลสุโขทัย ว่า ได้กําชับให้ทุกโรงพยาบาล จัดระบบป้องกัน โดยมีการจัดการบริหารความเสี่ยงของระบบการจัดซื้อจัดจ้าง เพื่อให้เกิดความรวดเร็วและโปร่งใส เจ้าหน้าที่ปฏิบัติงานอย่างคล่องตัว และเกิดประโยชน์สูงสุดต่อประชาชน ได้รับรายงานจากนายแพทย์มาโนช อู่วุฒิพงศ์ รองผู้อํานวยการฝ่ายการแพทย์โรงพยาบาลสุโขทัย ว่า กรณีดังกล่าว เกิดจากขั้นตอนการขออนุมัติจัดซื้อหลอดไฟผ่าตัดล่าช้า ซึ่งขั้นตอนปกติจะใช้เวลา 1-2 สัปดาห์ ภายในสัปดาห์นี้ จะได้รับหลอดไฟมาเปลี่ยน สามารถใช้งานได้ตามปกติ
สําหรับไฟผ่าตัดดังกล่าวอยู่ในห้องผ่าตัดสูตินรีเวช เป็นหลอดไฟแบบเก่าชนิดหลอดฮาโลเจน ซึ่งมีเพียงบริษัทที่จัดจําหน่ายน้อยรายมาก ลักษณะเป็นโคมใหญ่ติดเพดานสามารถเลื่อนไปมาได้ จํานวน 2 โคม แต่ละโคมจะมีหลอดไฟเล็ก 4-5 หลอด เมื่อไฟดวงเล็กดวงหนึ่งเสีย หลอดที่เหลือจะยังสามารถใช้การได้ กรณีที่เกิดขึ้นได้ดําเนินการตามระบบการจัดซื้อจัดจ้าง โดยทําบันทึกเสนอผู้อํานวยการโรงพยาบาลสุโขทัยอนุมัติ ผ่านหัวหน้าห้องผ่าตัดและรองผู้อํานวยการฝ่ายการแพทย์ เพื่อจัดซื้อหลอดไฟฮาโลเจนมาเปลี่ยนหลอดไฟที่เสียและสํารองในสตอกของโรงพยาบาล
ทั้งนี้ กรณีความล่าช้าของการเสนอหนังสือราชการ ขณะนี้ผู้อํานวยการโรงพยาบาล ได้สั่งการให้ฝ่ายบริหารตรวจสอบสาเหตุความล่าช้าและจัดการบริหารความเสี่ยง เพื่อไม่ให้เกิดกรณีอื่นๆ อีก รวมทั้ง เน้นย้ําแก่แพทย์โรงพยาบาลสุโขทัยว่ากรณีเรื่องที่มีความจําเป็นเร่งด่วน สามารถโทรปรึกษาผู้อํานวยการหรือรองผู้อํานวยการฝ่ายการแพทย์ ติดตามและเร่งรัดการดําเนินการ เพื่อไม่ให้เกิดผลกระทบในการให้บริการประชาชน
******************************************** 16 มีนาคม 2560
รัฐบาลไทย-ข่าวทำเนียบรัฐบาล-ก.แรงงาน จัดเสวนา ‘พ.ร.ก.การบริหารจัดการการทำงานของคนต่างด้าว 2560  ปวงชนชาวไทยได้อะไร’
วันพุธที่ 5 กรกฎาคม 2560
ก.แรงงาน จัดเสวนา ‘พ.ร.ก.การบริหารจัดการการทํางานของคนต่างด้าว 2560  ปวงชนชาวไทยได้อะไร’
ก.แรงงาน จัดเสวนา ‘พ.ร.ก.การบริหารจัดการการทํางานของคนต่างด้าว 2560  ปวงชนชาวไทยได้อะไร’
หม่อมหลวงปุณฑริก สมิติ ปลัดกระทรวงแรงงาน กล่าวต้อนรับผู้ที่เข้าร่วมงานรับฟังเสวนาวิชาการ "พระราชกําหนดการบริหารจัดการการทํางานของคนต่างด้าว พ.ศ.2560 ปวงชนชาวไทยได้อะไร" โดย กรมการจัดหางาน กระทรวงแรงงาน ณ ห้องประชุมจอมพล ป. พิบูลสงคราม ชั้น 5 อาคารกระทรวงแรงงาน วันนี้ (5 ก.ค. 60) การจัดเสวนาในครั้งนี้ เพื่อให้ผู้เข้าร่วมรับฟังสรุปสาระสําคัญของพระราชกําหนดการบริหารจัดการการทํางานของคนต่างด้าว พ.ศ.2560 โดยผู้เข้าร่วมเสวนาประกอบด้วย คณะกรรมการ กนร./อกนร. ภาครัฐ ภาคเอกชน NGOs ผู้แทนนายจ้าง ผู้แทนเครือข่ายแรงงาน สภาหอการค้าแห่งประเทศไทย สภาอุตสาหกรรมแห่งประเทศไทย สมาคมธนาคารไทย สมาคมธุรกิจรับสร้างบ้าน สมาคมโรงสีข้าวไทย ผู้ประกอบการรายย่อย ชมรมนายจ้างผู้ประกอบการแรงงานข้ามชาติ ตัวแทนแรงงานข้ามชาติ นักวิชาการอิสระและสื่อมวลชน มีหัวข้อเสวนาเกี่ยวกับเหตุผลการออกพระราชกําหนด บทลงโทษ ผลกระทบ และมาตรการบรรเทาผลกระทบ มีผู้ร่วมการเสวนา ได้แก่ นายวรานนท์ ปิติวรรณ อธิบดีกรมการจัดหางาน นายสมพงศ์ สระแก้ว ผู้อํานวยการมูลนิธิเครือข่ายส่งเสริมคุณภาพชีวิตแรงงาน ดร.พจน์ อร่ามวัฒนานนท์ ประธานสมาพันธ์ผู้ผลิตสินค้าประมงไทย และ รศ.แล ดิลกวิทยรัตน์ ที่ปรึกษาศูนย์พัฒนาแรงงานและการจัดการ คณะเศรษฐศาสตร์ จุฬาลงกรณ์มหาวิทยาลัย โดยมี นายอนันต์ชัย อุทัยพัฒนาชีพ ผู้ตรวจราชการกระทรวงแรงงาน ในฐานะโฆษกกระทรวงแรงงาน เป็นผู้ดําเนินรายการ มีผู้เข้าร่วมการเสวนาครั้งนี้ราว 500 คน
+++++++++++++++++++
กองเผยแพร่และประชาสัมพันธ์
สมภพ ศีลบุตร ภาพ
5 กรกฎาคม 2560
รัฐบาลไทย-ข่าวทำเนียบรัฐบาล-ไอแบงก์ สานต่อความดี ปีที่ 6 มอบสิทธิ์ลุ้นแพคเกจไปฮัจย์ฟรี! สำหรับลูกค้าเงินฝากบัญชีอัลฮัจย์
วันอังคารที่ 24 มีนาคม 2563
ไอแบงก์ สานต่อความดี ปีที่ 6 มอบสิทธิ์ลุ้นแพคเกจไปฮัจย์ฟรี! สําหรับลูกค้าเงินฝากบัญชีอัลฮัจย์
ธนาคารอิสลามแห่งประเทศไทย (ไอแบงก์) ส่งเสริมการปฏิบัติศาสนากิจอันดีงามของพี่น้องมุสลิม ด้วยการมอบสิทธิพิเศษสําหรับลูกค้าเงินฝากบัญชีอัลฮัจย์ ลุ้นรับแพคเกจไปประกอบพิธีฮัจย์ฟรี! จํานวน 8 รางวัล รวมมูลค่า 1,600,000 บาท
กิจกรรมจับสลากเงินฝากบัญชีอัลฮัจย์ เพื่อไปประกอบพิธีฮัจย์ ปี 2563 เป็นกิจกรรมที่ไอแบงก์จัดต่อเนื่องเป็นปีที่ 6 สําหรับลูกค้าที่ฝากเงินกับบัญชีอัลฮัจย์ ทั้งที่เป็นลูกค้าเดิมหรือที่เปิดบัญชีใหม่ ซึ่งนอกจากจะได้รับผลตอบแทนตามสัดส่วนที่ได้ตกลงกับไอแบงก์แล้ว ยังจะได้รับสิทธิ์ลุ้นรางวัลแพ็คเกจไปประกอบพิธีฮัจย์ฟรี! ณ ประเทศซาอุดิอาระเบีย จํานวน 8 รางวัล ซึ่งในปีนี้ได้เพิ่มเงินรางวัลเป็นรางวัลละ 200,000 บาท รวมเป็นเงินทั้งสิ้น 1,600,000 บาท โดยการนับสิทธิ์จับรางวัล จะเริ่มต้นตั้งแต่วันที่ 1 เมษายน 2563 เป็นต้นไป ดังนั้นลูกค้าเงินฝากอัลฮัจย์ที่มียอดเงินฝากเฉลี่ยรายวันทุกๆ 2,000 บาทต่อเดือน และดํารงเงินฝากติดต่อกัน 3 เดือน จะได้รับสิทธิ์ลุ้นรางวัล จํานวน 1 สิทธิ์ ลูกค้ามีเงินฝากจํานวนมาก ก็จะมีสิทธิ์ลุ้นรางวัลมากขึ้นด้วยตามเงื่อนไขของธนาคาร และสําหรับลูกค้าที่ฝากเงินภายในเดือนเมษายน 2563 และคงเงินในบัญชีไว้จนถึงวันที่ 30 กันยายน 2563 ทุก ๆ 2,000 บาท จะได้รับสิทธิ์เป็น 2 สิทธิ์ โดยธนาคารจะนําสิทธิ์ดังกล่าวไปจับสลากหาผู้โชคดีในวันที่ 11 พฤศจิกายน 2563 หรือตามประกาศธนาคาร
ผู้สนใจสามารถเข้าร่วมกิจกรรมเปิดบัญชีอัลฮัจย์ได้ตั้งแต่วันนี้ - 1 กรกฎาคม 2563 (ผู้ฝากต้องคงเงินฝากไว้จนถึงวันที่ 30 กันยายน 2563 จึงจะได้รับสิทธิ์ลุ้นรางวัล) ติดตามรายละเอียดเพิ่มเติมได้ที่ www.ibank.co.th หรือสอบถามรายละเอียดเพิ่มเติมได้ที่ ไอแบงก์ ทุกสาขา และ iBank call Center 1302
*หมายเหตุ:
1. "อัตรากําไร/ผลตอบแทน ผลิตภัณฑ์ธนาคารมิใช่ดอกเบี้ยหรือเป็นคําเรียกแทนดอกเบี้ย แต่มาจากหลักการที่ใช้ในการทําธุรกรรมที่ถูกต้องตามหลักการอิสลาม"
2. อัตราผลตอบแทนที่คาดว่าจะได้รับ คืออัตราที่คํานวณได้จากประมาณการรายได้ของธนาคารและอัตราสัดส่วนการแบ่งผลตอบแทนเงินฝาก ซึ่งอัตราผลตอบแทนที่คาดว่าจะได้รับอาจจะต่ํากว่าหรือสูงกว่าอัตราผลตอบแทนเงินฝากที่ธนาคารประกาศเมื่อครบกําหนดการฝาก